|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Deltagere:   |  |  | | --- | --- | | Danmarks Naturfredningsforening | Helle Øelund | | Friluftsrådet i Nordsjælland | Poul Erik Pedersen | | Danmarks Idræts-Forbund | Bo Simonsen | | Dansk Ornitologisk Forening, Nordsjælland | Inge Hansen | | Dansk Vandrelaug | Bente Nielsen | | Fredensborg Kommune | Mette Jeppesen | | Frederikssund Kommune | Karin Helene Larsen | | Gribskov Kommune | Christian Lundberg | | Halsnæs Kommune | Lis Vedel | | Helsingør Kommune | Emilie Goret Hansen | | Hillerød Kommune | Kirstine Thoresen-Lassen | | Museum Nordsjælland | Liv Appel | | Nordsjællands Landboforening | Søren Hansen | | Naturstyrelsen Nordsjælland | Jens Bjerregaard Christensen (JBC) | | Naturstyrelsen Nordsjælland | Anna Thormann | | Naturstyrelsen Nordsjælland | Anne Johannisson | | Naturstyrelsen Nordsjælland | Ida Dahl-Nielsen | | Naturstyrelsen Nordsjælland | Jan Kidholm Christensen | | Naturstyrelsen Nordsjælland | Jan-Erik Løvgren | | Naturstyrelsen Nordsjælland | Mikkel Bornøe Clausen | | Naturstyrelsen Nordsjælland | Tim Falck Weber | |  |  | | Afbud: |  | | Danmarks Jægerforbund, Nordsjælland | Finn Poulsen | | Danmarks Sportsfiskerforbund | Ejvind Hartmund | |  |  | |

**Referat fra brugerrådsmøde Naturstyrelsen Nordsjælland 5. maj 2020**

**kl. 14 – 16 – mødet blev gennemført som videomøde**

1. Godkendelse af referat

Det godkendte referat ligger på hjemmesiden.

1. Orientering fra enheden

Kontoret har været lukket ned siden 12. marts pga. Corona-situationen, og ind til videre til 10. maj. Alle på kontoret arbejder hjemmefra. I de første uger var skovarbejderne hjemme, men nu er de igen ude på arealerne. Alle regler med afstand osv. overholdes. Vi er blevet ret gode til at holde Skype-møder, men det innovative/kreative er dog lidt svært virtuelt. Vi håber på en snarlig genåbning af kontoret, men tidshorisonten er ukendt. Vi arbejder pt. med de forskellige problemstillinger der ligger i en genåbning.

Vi har sjældent set så mange mennesker i skovene som nu. Det er skønt, at så mange vælger skoven til! Mange af dem er dog ikke vant til at komme i skoven, og kender ikke helt skovens færdselsregler. Vi har været nødt til at låse af en del steder. Der er anmeldt ganske meget ulovlig kørsel og løse hunde. Desuden ser vi en del ulovlig teltning/lejrslagning i skoven uden for lejrpladserne. Vi ser med bekymring på især den ulovlige lejrslagning i Tisvilde, hvor brandfaren er overhængende.

Vi får aflæsset ganske meget affald i skovene – vi håber at det er aftagende, nu hvor genbrugspladserne er genåbnet.

Styrelsen arbejder landsdækkende med at udvide antallet af skove, hvor fri teltning er tilladt. Vi vil gerne friholde Søskoven og Tisvilde Hegn. Der kommer en pressemeddelelse om dette inden for kort tid. Naturstyrelsen planlægger en landsdækkende kampagne for at bruge den danske natur i sommerferien, når nu udlandsrejserne er begrænset.

Naturstyrelsen har udsendt en landsdækkende pressemeddelelse om at vi gerne stiller plads og faciliteter til rådighed. Vi er så småt i dialog med nogle af vores kommuner.

Finanslov20 – vi afventer en politisk udmelding om hvordan de 20 mio kr afsat til urørt skov skal udmøntes. Vi forventer, at de politiske drøftelser kommer til at handle om at efterlade mere træ i skoven i de gamle bevoksninger, og om hvor meget ny urørt skov der skal udpeges.

Enhedens forvaltningsplaner for biodiversitetsskoven afventer denne afklaring. Vi håber at kunne sende dem i høring i løbet af året.

Der er afsat 200 mio kr årligt på Finansloven i 10 år til udtagning af landbrugsjord/ lavbundsjorde. Udmøntningen er ikke på plads, men vi håber at der vil komme projekter i vores område. Der er desuden aftalt en skovfond, som formentlig vil komme til at ligne modellen med naturfonden.

Naturstyrelsen har fået EU penge i et syvårigt LIFE OPEN WOOD projekt. Projektet skal bl.a. være med til at finansiere en del af plejetiltagene i urørt skov i Natura2000 områder. Der vil være fokus på vådområder, indplantning af buske og småtræer, hegning og græsning. Jens Bach er projektleder på enheden og vil orientere nærmere på næste møde i brugerrådet.

Naturnationalparker er et nyt udtryk, som bl.a. DN og Rune Engelbrecht har bragt op. Parkerne var med i S og SF’s udmelding før valget. Der er peget på Teglstrup/Hellebæk, Gribskov og Tisvilde Hegn. De 5 nationalparker har sendt en samlet kommentar til miljøministeren hvor de peget på, at der er noget begrebsforvirring, som kan være uheldigt ift. både nationalparker og naturnationalparker. Den administrative/forvaltningsmæssige placering af naturnationalparkerne er ikke fastlagt.

Nationalpark – der er kommet 67 høringssvar til planudkastet. Høringsnotatet drøftes på bestyrelsesmøde 6. maj.

Esrum Kloster og Møllegård var lukket hele sidste år pga. ombygning. Nu lukket pga. Corona. En vanskelig situation, som presser økonomien.

Skovrejsning – gode jordkøb og stor aktivitet på enhedens tilplantning her i foråret. Der laves droneoptagelser i maj og udsendes nyhed.

Grævlingesagen – en grævlingegrav i Brødeskov blev forstyrret af Naturstyrelsens skovning. Graven er ikke ødelagt, men ynglesæsonen formentlig ødelagt. Grævlinge­­graven viste sig at være forkert placeret på Pas På Kortet. En rigtigt ærgerlig hændelse, og NST arbejder på at forebygge gentagelse. Understreger vigtigheden af at vi får gode indberetninger ind om planter og pattedyr – på linje med det gode samarbejde vi har med DOF.

Botanisk Forening har klaget over NST NSJ i to sager, som Miljøstyrelsen efterfølgende har behandlet. Miljøstyrelsen har konkluderet, at Naturstyrelsen ikke har handlet med forsæt og har bedt Naturstyrelsen sikre opfølgning og udbedring.

1. På AP. Møllergrunden ryddede vi rynket rose i efteråret. Desværre viste der sig at være en kamillebladet månerude skjult i roserne. Bestanden var Naturstyrelsen ubekendt. Måneruden er strengt fredet.
2. I Tisvilde Hegn var MTB sporet placeret, så det gik forholdsvist tæt forbi en bestand af knærod. Styrelsen havde dog søgt at dreje ruten udenom.

Plant for Vildtet ansøgningsfrist 30. april. Usædvanligt mange ansøgninger til foråsrunden.

Græsningsarealer/forpagtninger – stort arbejde frem mod græsningssæsonen. Bl.a. samgræsning med heste og kreaturer ved Strødam Engsø i en fælles fold med Jarl Fonden. Der pågår et arbejde med at overtage Hillerød Kommunes arealer i den nordlige ende af arealet, så der kan laves en endnu større samlet fold. I Hellebæk er der god gænge i helårsgræsningen. Meget beskeden fodring i vinters (med hø høstet på arealet).

Vellykkede afbrændinger på Melby Overdrev som led i naturplejen. Desuden afbrænd­ing af bjergrørhvene i lysninger i Gribskov og Tisvilde Hegn. I et tilfælde udvikle­de plejebranden sig desværre til en naturbrand. Tæt og godt samarbejde med brandvæsnet.

Diskgolf i Frederiksværk: Klubben har præsenteret NST for flere mulige placeringer af en bane med 9 huller, som er spredt over ca. 7 hektar. NST har særligt lagt vægt på fuglene i området og på at undgå mulige konflikter med områdets andre skovgæster. Banen er noget mindre end i de første forslag fra klubben. Det er aftalt, at der ikke må ske fældning eller beskæring af hensyn til banen.

Samtidigt med DRs store naturserie i tv skulle der have været afholdt en lang række arrangementer og ture. De bliver udskudt, men man forsøger at sætte noget i gang hen over sommerferien.

Enheden har lavet 2 mobil spil, som primært er for børn, samt 1 mobil guide (mest til voksne). Vi sender vejledning og evalueringsskemaer ud sammen med referatudkastet. Vi håber at nogle af jer har mod på at prøve spil eller guide, og sende evalueringen retur til AJO@NST.dk.

Skovfoged Jens Ole Andersen går på pension til efteråret. Vi håber på at få lov til at genbesætte stillingen og få en ny medarbejder ind, som kan erstatte Ole på det ferskvandsbiologiske område ift. de store søer.

1. Status for Søborg Sø projektet (Ida)

Vandstandskoten er nu fastlagt – den bliver 1,0 m. Det giver 338 ha sø og 135 ha engarealer. Gennemsnitsdybden bliver 1 m og med en variation på 0,4 m. Maks dybden bliver 2 m med mange helt lavvandede områder (sjapvand). Ferskvandsbiologisk Institut og flere andre har været inde med eksperthjælp.

Jordfordeling nr. 2 blev afsluttet i efteråret 2019. NST ejer nu 325 ha inden for projektområdet. Dertil kommer jord uden for projektarealet, som er opkøbt til brug for bytte. De sidste 35 lodsejere forhandles der med nu i den 3. og forhåbentlig sidste jordfordelingsrunde. Den forventes afsluttet i november 2020.

De arealer, der allerede nu er erhvervet forberedes til omlægning til sø. Det vil sige de forpagtes ud med særlige vilkår bl.a. ingen gødning eller sprøjtning.

Miljøkonsekvensrapporten er nu afleveret til Miljøstyrelsen. Det forventes at den kommer i offentlig høring i efteråret 2020 og der blive holdt offentlig møde desangående. Inden søen er en realitet skal ske en række anlægs tiltag som f.eks.: forbedring af diger, nyt tilløb til søen og nyt udløb, nyt stitrace for bl.a. cykelrute 33 etablering af p-pladser, tilkastning af grøfter mm. Der skal tages hensyn til områdets nuværende og kommende fugle, dyr og planter. Det gælder bl.a. den skyfugl engsnarren. Søen forventes indviet i 2023.

1. Spørgsmål fra DN om vinterens skovninger i Søskoven, som har givet debat på bl.a. Facebook (Jan-Erik)

Der tyndet i 60-70 årige bevoksninger af bøg og eg. Lidt ældre bøgebevoksninger er tyndet for at sætte gang i selvsåning af bøgen. I nogle af de ganske gamle egebevoksninger er der tyndet i den indblandede bøg, som ellers presser de gamle ege. Der er taget i alt 24 store ege ud fordelt i de to bevoksninger.

Når der er reageret på arbejdet fra de besøgende i skoven skyldes det formentlig dels det våde vejr, dels at arbejdet skulle afsluttes inden afspærringen aht. havørnene. Vi har benyttet skovningsmaskine – og det kan give flere skader på vejene, som efterfølgende repareres.

1. Spørgsmål fra DOF om hvad status er for §3 området ved stitunnellen ved Fredensborgvej. Området ser tørlagt ud efter tunnelanlægget er afsluttet (Jan)

NST ser også med undren den lave vandstand – især i betragtning af det våde forår. Kommunen undersøger sagen med sine rådgivere for at afdække om det har sammenhæng med tunnelarbejdet og pumpningen.

Kommunens rådgiver har endnu ikke kunnet finde den gode årsagsforklaring. Sagen er ikke henlagt og der holdes fortsat øje med situationen.

1. Skiltning i skoven, generelt og ifbm. jagt

Generelt er det NST politik at der ikke skal skiltes med forbud og advarsler generelt rund i skoven. Vi vil dog gerne give god info på enkelte velplacerede skilte samt i foldere og på app’s.

Vi overvejer at skilte ved de større indfaldsveje til skoven når der er jagt (samt annoncere til hjemmesiden) – hvad siger brugerrådet?

Inge/DOF: De røde stolper er ikke selvforklarende. Der kræves supplerende indsats for at fortæller brugerne om hvad de må og ikke må.

Christian/Gribskov: Kommunen arbejder også med at reducere skiltningen.

Helle/DN: Brug flere klapskilte til at fortælle om hvad I gør.

Bo/DIF: Nej tak til for mange skilte, men så må vi sætte gang i opdragelse af nye brugergrupper.

1. Bordet rundt – medlemmerne orienterer om nyt fra deres bagland

Emilie/Helsingør: Gang i rydninger af både kommunens egne moser og private mosearealer. Tilskud til arbejder på private arealer. Vestkilen – ny græsningsaftale med helårsgræsning uden tilskudsfodring. Blomsterstriber med udsåning af overdrevsarter i de bynære områder. Kampagne for vildere haver.

Lis/Halsnæs: Folder rettet mod haveejerne. Vi glæder os til nationalparken begynder at rykke.

Christian/Gribskov: Vandområdeplanerne i gang igen. Stort arbejde med rensnings­anlæg og lukning af kommunens små anlæg. Vandløbssager og §3 behandling fortsætter som vanligt.

Kirstine/Hillerød: Bynatur-strategi netop vedtaget i byrådet. Opvarmning til natur i kommuneplanen. Badesø i Teglgårdssøen indvies til sommer. En del vellykkede naturplejeafbrændinger (alternativ til slet).

Mette/Fredensborg: Ingen bemærkninger

Karin/Frederikssund: Glæder sig til mødet i skovrejsningsrådet i Hørup Skov.

Søren/Landboforeningen: Bedriftsvildtlaug på standby under Corona. Fuld gang i faunastriber.

Poul Erik/Friluftsrådet: En akutpulje til udeaktiviteter til skoler og dagtilbud. Under Corona-krisen har Friluftsrådet haft stor succes med at formidle friluftslivsaktiviteter via hjemmesider og diverse sociale medier. Friluftsrådet har startet en ny kampagne op omkring skæmmeskilte i naturen. Hvad gør vi ift. Naturens Dag i september? NST: Ikke afklaret om formen skal justeres eller der skal aflyses.

Inge/DOF: De mange nye brugere i skoven giver urimeligt meget kørsel og løse hunde i skoven. Også bekymring over mere teltning. Fugleregistreringerne i Søborg Sø fortsættes. Fugleværnsfonden har opkøbt et areal ved Rusland.

Liv/Nordsjællands Museum: Fund af fiskegærde/ruse v. Frederikssund. Vigtigt obs på fund, når der arbejdes i mose/vådområder.

Bo/DIF: Hovedparten af de organiserede aktiviteter er lukket ned. Medlemmerne er der­for ude på egen hånd, også dem der plejer at bruge sportshallerne. Nedlukning ram­mer klubbernes økonomi hårdt. Forudser stort pres på arealer til organiserede aktivi­teter når der lukkes op igen. Registreringerne af reder og andre naturelementer i skoven begynder at være så mange, at det giver udfordringer for de organiserede aktiviteter. Det udfordrer zoneringen og giver spørgsmål fra klubberne. NST: Vi er i fuld gang med at gå arealerne igennem netop med henblik på denne problemstilling.

Marianne/Nationalparken: Nationalparkplanen kan forhåbentlig vedtages af bestyrelsen inden 1. juli. Alle de synlige arrangementer her i foråret og forsommeren er blevet aflyst. Arealerne omkring Gurre er efter høring mv. nu med i nationalparken.

Bente/DVL: Der vandres ikke i klubben pt., og alle arrangementer er aflyst.

Helle/DN: Fredningsnævnet har spurgt om vådområder i Hellebæk-området. Et medlem spørger til om der er problemer/sygdom for padder? Strandengen ved p-pladsen ved Egebæksvang – hvordan kan den beskyttes bedre mod færdsel/parkering? NST: Arealet bør ikke benyttes som genvej eller til slåning. Arealet blev retableret efter noget asfaltoplag for år tilbage. Vi skal finde en afspærringsløsning ift. parkering.

Undren over kulturhistorieskilte ved Egebæksvang rebslagermaskine – de ser ud til at stå forkert (og er for mange). NST tjekker op.

1. Evt. – opfordring til medlemmerne om at melde tilbage om mødeformen.

Næste møde er 5. november 2020 kl 13-16